VI 
ut in ceteris humanis rebus, ita in tali potissimum opere non deerunt. Ma- 
ximi imprimis momenti erit, amphibiorum huius terrae sedem, ad quantam soli 
altitudinem adscendat, explorari, quum e coeli temperie, quae huic regioni ob 
summam soli iniquitatem diversissima contigit, magnam in amphibiorum dis- 
tributione varietatem oriri in promptu sit. 
Exhortantibus amicis ut morem gererem, systematis saurorum prodromum 
adieci, qui quo longius a perfectione abest, eo magis prodromi nomine appel- 
landus erit. Etenim multorum animalium anatomen, quae sola suum cuique 
locum assignare debet, suscipere nondum potui; permulta meis oculis videre 
milii non licuit, qui ditissima Europae musea nondum visitaverim. Hanc etiam 
ob causam omnes singulorum generum species enumerare non potui; quas si 
dare voluissem, in extricandis synonymis multum loci consumere ac diagno- 
ses similium plures adnectere, quin integram fere synopsin dare debuissem, 
quae ab huius operis consilio alienissima erat. Plura de generum speciebus 
earumque synonymia, quamvis haud semper ab erroribus libera, in Wagleri 
systemate invenies, quo, nostrum tanquam elavem adhibens, facilius spero uteris. 
Paucas igitur species, purissimam generis indolem exhibentes, ubique attuli, 
hac in re Dligeri immortalis exemplum, quod in eximio mammalium et avium 
systematis prodromo edidit, secutus, cuius verba: „ne praetervideant lectores, 
se prodromum tantum, nec systema absolutum et elaboratum offerre” quin in 
fine praefationis mea faciam, aegre abstineo. 
Dabam Berolini, ineimte mense Augusto MDCCCXXXIV. 
